Държавен вестник, бр. 3, 2018 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  3
1. оценява професионалните знания и 
практически умения на кандидатите в об­
ластите по ал. 1;
2. обобщава резултатите в протоколи по 
образец, определен в специализираната ме­
тодика (приложение № 6).
(3) Ръководителят на експертната група 
представя резултатите пред конкурсната 
комисия.
(4) Комисията обявява резултатите от етапа 
„Централизиран изпит за заемане на длъж­
ности, определени за разследващи полицаи“ и 
допуска до участие в следващия конкурсен етап 
кандидатите, преминали елиминаторния праг.“
§ 5. В чл. 26 ал. 2 се изменя така:
„(2) Балът се образува като математически 
сбор от оценката от етапа „Изследване на 
физическата годност“ и оценката от етапа 
„Психологично изследване“. В конкурсите за 
разследващи полицаи балът се образува като 
математически сбор от етапа „Централизиран 
изпит за заемане на длъжности, определени 
за разследващи полицаи“ и оценката от етапа 
„Психологично изследване“.“
§ 6. В допълнителни разпоредби се съз­
дава § 7а:
„§ 7а. Организирането и координирането 
на административните дейности, извърш­
вани от звената „Човешки ресурси“ по реда 
на наредбата, както и организационно-тех­
ническото обезпечаване на конкурсите за 
разследващи полицаи се осъществяват от 
дирекция „Човешки ресурси“ – МВР.“
§ 7. Създава се приложение № 6 към 
чл. 22а, ал. 1:
„Приложение № 6 
към чл. 22а, ал. 1
СПЕЦИАЛИЗИРАНА МЕТОДИКА
за изследване на професионалните знания на 
кандидатите за назначаване на държавна служба 
в МВР на длъжности за разследващи полицаи
1. С централизирания изпит се установява 
нивото на специфични знания на кандидатите 
за назначаване на държавна служба в МВР на 
длъжности за разследващи полицаи.
2. Централизираният изпит се провежда под 
формата на писмен тест.
3. Писменият тест е анонимен и включва 
проверка на знанията в областта на наказателно 
право, наказателен процес, криминалистика.
4. За всеки централизиран изпит се разра­
ботват по 3 варианта на теста.
5. Вариантите на теста се утвърждават от 
ръководителя на катедра „Наказателноправни 
науки“ на факултет „Полиция“ на Академията 
на МВР за всеки конкурс.
6. Комисията е длъжна, преди да започне 
етапа от конкурса, да обяви на всички участници 
реда за провеждане на изпита и системата за 
определяне на резултатите.
7. Конкурсната комисия осигурява въпрос­
ници и контролни карти за решаването на 
писмения тест. 
8. Председателят на конкурсната комисия 
предоставя на един от кандидатите за участие 
в конкурса изтеглянето на изпитния вариант 
на теста.
9. Продължителността на провеждането на 
всеки писмен тест се определя на 60 минути, 
като началото и краят се обявяват от предсе­
дателя на комисията.
10. Всеки от кандидатите получава тест с 
40 въпроса и отчетна карта за попълване, като 
елиминаторният праг е 30 верни отговора.
11. При провеждане на тестовата проверка не 
се допуска: преписване, размяна, преснимане, 
изнасяне от помещението и нанасяне на отметки 
върху въпросника.
12. На предоставена бланка всеки кандидат 
вписва: заповедта за обявяване на конкурса, трите 
си имена, ЕГН, длъжност, за която кандидатства, 
дата, подпис и вариант на теста. Бланката се 
запечатва собственоръчно от кандидата в малък 
непрозрачен плик.
13. На отчетната карта се вписва само вари­
антът на тест. Отчетната картата има 40 полета 
с по три възможни отговори („а“, „б“, „в“), съ­
ответстващи на 40 въпроса от теста. Верният 
отговор е само един, който се зачертава с кръст 
или знак „Х“. 
14. Ако кандидатът прецени, че е сгрешил 
и верният отговор е друг – огражда с кръг за­
чертания отговор, подписва се в празното поле 
встрани и маркира верния отговор.
15. Непопълнен отговор на въпрос или даден 
повече от един отговор в отчетната карта се 
отчита за грешка.
16. По време на работа върху теста не са 
позволени прекъсвания и почивки. 
17. В случай че се установи кандидат, който 
осуетява обективното оценяване на неговите 
знания, същият се отстранява от залата и се 
счита, че не е издържал тестовата проверка.
18. Кандидатът поставя отчетната карта и 
малкия плик в голям плик, който собствено­
ръчно запечатва и предава на представител на 
комисията срещу подпис.
19. В присъствието на членове на комисията 
големите пликове се разпечатват и се изписва 
еднакъв номер на малкия плик и на отчетната 
карта. До приключване на оценяването на пис­
мените работи малките пликове се съхраняват 
от конкурсната комисия неразпечатани. 
20. Резултатът на всеки кандидат се определя 
под формата на точки в зависимост от броя на 
дадените верни отговори.
21. За всеки грешен отговор се дава по 1 
наказателна точка.
22. Провеждащият писмения тест проверява 
отчетната карта чрез контролен шаблон.
23. Кандидатът не е издържал теста при 
повече от 10 грешни отговора.
24. След изчисляване на резултата от тестова­
та проверка не се допускат корекции в отчетната 
картата, освен такива, които са необходими 
за отстраняване на явни фактически грешки.
25. Поправките се извършват единствено от 
председателя на конкурсната комисия, която 
провежда тестовата проверка.